Úradný vestník L 289 , 19/10/1991 S. 0023 - 0024

Fínske špeciálne vydanie: Kapitola 3 Zväzok 39 S. 0118

Švédske špeciálne vydanie: Kapitola 3 Zväzok 39 S. 0118



Nariadenie Komisie (EHS) č. 3060/91 z 18. októbra 1991, ktorým sa mení a dopĺňa nariadenie (EHS) č. 3143/85 o predaji intervenčného masla určeného na priamu spotrebu vo forme koncentrovaného masla za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (ES) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1630/91 [2], najmä na jeho článok 6 (7), keďže nariadenie Komisie (EHS) č. 3143/85 [3], naposledy zmenené a doplnené nariadením (EHS) č. 2690/89 [4], zaviedlo systém predaja intervenčného masla určeného na priamu spotrebu vo forme koncentrovaného masla za znížené ceny; keďže ustanovenia daného nariadenia týkajúce sa ceny masla by sa mali z hľadiska zmien, ktoré medzitým nastali v oblasti intervenčných opatrení, upraviť a mal by sa stanoviť výmenný kurz, ktorý sa má použiť pri kúpnych zmluvách a zárukách, ktoré sa majú poskytnúť; keďže by sa malo prechodne stanoviť opatrenie na uľahčenie ustanovení týkajúcich sa balenia; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (EHS) č. 3143/85 sa týmto mení a dopĺňa takto: 1. v článku 2: - odsek 1 sa nahrádza týmto: "1. Maslo, na ktoré sa vzťahuje článok 1, sa predáva zo skladu za cenu rovnajúcu sa intervenčnej cene uvedenej v článku 5 (1) nariadenia (EHS) č. 804/68 a uplatniteľnú v deň uzatvorenia kúpnej zmluvy nižšiu než 191 ECU na 100 kilogramov za spracovanie na koncentrované maslo s obsahom tuku aspoň 96 %."; - v prvej zarážke prvého pododseku odseku 4 sa "200 ECU" nahrádza "210 ECU"; 2. do článku 2a sa dopĺňa tento odsek 10: "10. Záruka stanovená v odseku 5 sa zamení na národnú menu pri použití poľnohospodárskeho prepočítavacieho koeficientu uplatniteľného v posledný deň na predloženie súťažných ponúk na individuálne ponukové konanie"; 3. do článku 5 (4) sa dopĺňa tento pododsek: "S cieľom dosiahnuť súlad s ustanoveniami prvého a druhého pododseku sa až do 31. decembra 1991 môžu používať predtlačené obaly uvedené v článku 10 (3) nariadenia Komisie (EHS) č. 429/90 [5] za podmienky, že odkaz na nariadenie (EHS) č. 429/90 je zmazaný pečiatkou alebo prelepený nálepkou."; 4. do článku 11 sa dopĺňa tento odsek: "Kúpna cena vyplývajúca z uplatňovania článku 2 (1) a záruka, ktorá ručí za to, že maslo sa dodá na miesto určenia tak, ako je to uvedené v článku 2 (4), sa zamení na národnú menu pri použití poľnohospodárskeho prepočítavacieho koeficientu platného v deň uzatvorenia kúpnej zmluvy." Článok 2 Toto nariadenie nadobúda účinnosť tretí deň po dni jeho uverejnenia v Úradnom vestníku Európskych spoločenstiev. Toto nariadenie je vo záväzné svojej celistvosti a je priamo uplatniteľné vo všetkých členských štátoch. V Bruseli 18. októbra 1991 Za Komisiu Ray Mac Sharry člen Komisie [1] Ú. v. ES L 148, 28.6.1968, s. 13. [2] Ú. v. ES L 150, 15.6.1991, s. 19. [3] Ú. v. ES L 298, 12.11.1985, s. 9. [4] Ú. v. ES L 261, 7.9.1989, s. 6. [5] Ú. v. ES L 45, 21.2.1990, s. 8. --------------------------------------------------